## 

Vaskin kokoelmatoimijat / KH & AP 5.2.14

# Vaskien e-aineistot vuonna 2014

Vaski-kirjastojen e-aineistokokoelma on yhteiskäyttöinen ja se koostuu etäkäyttöisistä tietokannoista, sähköisistä palveluista ja e-kirjoista. Kokoelmaa kehitetään asiakkaiden tarpeita vastaavaksi sekä yleisen kirjaston profiilia ja tehtävää tukevaksi. Kokoelman muodostamiseen vaikuttavat kustantajien ja aineistonvälittäjien kirjastoille suuntaama tarjonta, tekijänoikeudelliset kysymykset ja verkossa vapaasti saatavilla olevat aineistot. Tavoitteena on luoda sisältöjen ja teknologian muutoksiin nopeasti reagoiva kokonaisuus. Se tarjoaa välineitä tiedonhaun, lukemisen ja aineistojen käytön uusille muodoille ja tavoille.

Vaski-kirjastoissa seurataan valtakunnallisen yleisten kirjastojen e-aineistolinjauksen muodostumista ja tehdään yhteistyötä muiden kirjastojen kanssa e-aineistojen yhteishankintojen kehittämisessä (SSYK-hanke). Lisäksi seurataan eReading -hankkeen tuloksia ja vaikutuksia kotimaisen e-kirjallisuuden jakelukäytäntöihin ja kirjastojen rooliin siinä. Samoin seurataan e-kirjamarkkinoiden muotoutumista: kehittyykö e-kirjoille oma lukijakuntansa, jonka kulutuskäyttäytyminen poikkeaa perinteisen kirjan kuluttajista, ja miten tämän pitäisi näkyä kirjastojen e-kirjatarjonnassa.

### Vaski-kirjastot tarjoavat asiakkailleen nämä etäkäyttöiset tietokannat ja sähköiset palvelut vuonna 2014 tiedonhakua, lehtien lukemista ja musiikin kuuntelua varten:

|  |  |  |
| --- | --- | --- |
| aineisto | hinta v. 2014 | käyttö v. 2013 |
| Aleksi | 31 506 | 2 200\* |
| Kansallisbiografia | 2 971 | 443 |
| PressDisplay | 6 517 | 3 800\* |
| Naxos | n. 3 000 | 45 324 |

\* Arvio, lopulliset tilastot eivät vielä saatavilla.

Lisäksi Kaarinan, Laitilan, Liedon, Maskun, Mynämäen, Naantalin, Nousiaisten, Paimion, Raision, Ruskon, Taivassalon, Turun ja Uudenkaupungin kirjastoissa on käytössä ePress -palvelu, jonka 17 lisenssiä Turku maksaa ja veloittaa mukanaolevilta kirjastoilta kuntien asukasluvun mukaisessa suhteessa. Kustavi liittyy sopimukseen v. 2015 alusta. ePress -palvelu ei ole etäkäyttöinen.

### Ellibs- ja OverDrive -palveluiden kautta käytettävissä on 1 663 e-kirjaa ja 88 e-äänikirjaa. Kokoelmia kartutetaan myöhemmin sovittavalla tavalla.

E-kirjakokoelman ja -lainojen kehitys v. 2011-2013

|  |  |  |  |  |  |  |
| --- | --- | --- | --- | --- | --- | --- |
|  | Ellibs | | OverDrive | | yhteensä | |
| vuosi | **hankinnat** | **lainat** | **hankinnat** | **lainat** | **kokoelma** | **lainaus** |
| 2011 | 273 | 788 |  |  | 273 | 788 |
| 2012 | 257 | 758 |  |  | 530 | 758 |
| 2013 | 388 | 2 754 | 833 | 1 599 | 1 751 | 4 353 |

Aineistot ovat tarjolla Vaskin verkkokirjastossa

<https://www.vaskikirjastot.fi/web/arena/e-aineistot>

## Linjauksia vuodelle 2014

Vuodelle 2014 nykyisiin aineistoihin on varattu 78.000 € ja tarjonnan monipuolistamiseen ja laajentamiseen on varattu 30.000 € (Vaski-joryn päätös 26.11.13).

Vaskin kokoelmatoimijat ehdottavat, että

* painopiste on e-kirjatarjonnan laajentamisessa ja monipuolistamisessa. e-kirja ja -äänikirjakokoelmaa kartutetaan noin 1 200 ”niteellä” / käyttöoikeudella
* tarkistetaan OverDriven ja Ellibsin hankintalinjauksia vuonna 2013 saatujen kokemusten valossa ainakin näiltä osin:
  + OverDrivesta hankitaan enemmän e-äänikirjoja ja vähemmän lastenaineistoa
  + Ellibs: tarjolle tulossa myös uutta kotimaista kaunokirjallisuutta suomeksi ja ruotsiksi
* kartoitetaan yleisille kirjastoille tarjolla olevia sähköisiä aineistoja ja palveluita sekä laaditaan kriteerit täyttävistä palveluista hankintasuunnitelma Vaski-joryn hyväksyttäväksi. Vaskissa sovittuja kriteerejä ovat ainakin
  + suora pääsy sisältöihin, esim. verkkolehtiin
  + etäkäyttöisyys
  + kieli, erityisesti kaunokirjallisuutta hankitaan suomeksi ja ruotsiksi
* tehdään mahdollisuuksien mukaan yhteistyötä muiden kirjastojen kanssa ja hyödynnetään niissä tehtyä selvitystyötä
* seurataan e-aineistojen käyttöä ja tehdään kokoelman kehittämiseen liittyviä päätelmiä sen pohjalta. Erityisen tarkasti seurataan FinELibin kautta hankittujen palveluiden käyttöä, ja sopimusten uudistamisesta päätettäessä otetaan niiden käyttö huomioon
* kokoelmatoimijat valmistelevat vuoden 2015 e-aineistolinjauksia ja täsmentävät tavoitteita vuodelle 2014 Vaski-joryssa 12.2.14 sovittavan mukaisesti. Työn pohjana on Vaski-joryn 11.3.13 hyväksymät toimintakäytäntölinjaukset
* jatkossa ainakin näihin pitäisi kiinnittää huomiota: e-aineistoihin liittyvän metatiedon saatavuus, kansallinen yhteistyö uusien aineistojen arvioinnissa, käyttöönotossa ja markkinoinnissa

## Haasteita ja epävarmuustekijöitä

* Ellibs: kotimaisten e-kirjojen tarjonta, lisensiointi- ja hinnoittelumallit ja niiden vaikutus kokoelmanmuodostamiseen eivät ole vielä tiedossa, mikä hankaloittaa suunnittelua ja kokonaiskuvan muodostamista. Aiheeseen liittyvä tapaaminen on 17.2., jonka jälkeen tiedetään enemmän
* Nextmedian e-reading -hankkeen rahoitus, eteneminen ja pilotoinnin edellyttämät toimenpiteet Vaskeissa eivät vielä tiedossa, selviävät kevään aikana
* kirjastoille tarjolla olevan aineiston laatu ja määrä: onko kriteerit täyttäviä aineistoja tarjolla järkevään hintaan
* jatkuvan tiedotuksen ja markkinoinnin kehittäminen, e-aineistojen näkyminen myös kirjastotilassa
* kuvailu kirjastojärjestelmään hidasta, koskee lähinnä OverDrivesta hankittua aineistoa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Kustannukset kunnittain v. 2014 | | | | | | |  | |  | |  | |  |
|  |  | |  | | | |  | |  | |  | |  |
|  | **Voimassa olevat FinELib -sopimukset, etäkäyttöiset aineistot** | | | | | | | | | |  | |  |
|  |  | |  | |  | |  | |  | |  | |  |
|  | Aleksi | |  | |  | | FinELib laskuttaa jokaista kuntaa erikseen | | | | | | |
|  | Kansallisbiografia | | | |  | |  | |  | |  | |  |
|  | PressDisplay | | | |  | |  | |  | |  | |  |
|  |  | |  | |  | |  | |  | |  | |  |
|  |  | |  | |  | |  | |  | |  | |  |
|  | **Muut yhteiskäyttöiset e-aineistot** | | | | | |  | |  | |  | |  |
|  |  | |  | |  | |  | |  | |  | |  |
|  | **Naxos** | | **3 000** | |  | | Laskutus kuntien asukaslukujen mukaisessa suhteessa | | | | | | |
|  | **Ellibs** | | **15 000** | |  | |  |  | |  | |  | |
|  |  | |  | |  | |  |  | |  | |  | |
|  | **OverDrive** | |  | |  | |  |  | |  | |  | |
|  | alustamaksu | | 10 257 | |  | |  |  | |  | |  | |
|  | aineistomaksu | | 7 327 | |  | |  |  | |  | |  | |
|  | **yhteensä** | | **17 584** | |  | |  |  | |  | |  | |
|  |  | |  | |  | |  |  | |  | |  | |
|  | E-aineistotarjonnan monipuolistamiseen ja laajentamiseen | | | | | | | **21 000** | |  | |  | |
|  |  | |  |  | |  | |  | |  | |  | |
|  | Ylläolevat yhteensä | | |  | |  | | **56 584** | |  | |  | |
|  |  |  | |  | |  | |  | |  | |  | |
|  |  |  | |  | |  | |  | |  | |  | |
|  |  |  | |  | |  | |  | |  | |  | |
| **Kunta** | **Aleksi** | **Kansallisbiografia** | | **PressDisplay** | | **FinELib-aineistot yhteensä** | | **Asukasluku %-osuus** | | **Osuus muista yhteiskäyttöisistä e-aineistoista** | | **Kaikki e-aineistot yhteensä** | |
| Kaarina | 2965,00 | 270,00 | | 592,00 | | 3827,00 | | 9,1 % | | 5 142,76 | | **8969,76** | |
| Kustavi | 341,00 | 7,65 | | 17,00 | | 365,65 | | 0,3 % | | 145,77 | | **511,42** | |
| Laitila | 1342,00 | 72,83 | | 160,00 | | 1574,83 | | 2,5 % | | 1 387,23 | | **2962,06** | |
| Lieto | 2416,00 | 146,55 | | 321,00 | | 2883,55 | | 4,9 % | | 2 791,35 | | **5674,90** | |
| Masku | 1489,00 | 83,26 | | 183,00 | | 1755,26 | | 2,8 % | | 1 585,81 | | **3341,07** | |
| Mynämäki | 1342,00 | 68,68 | | 151,00 | | 1561,68 | | 2,3 % | | 1 308,20 | | **2869,88** | |
| Naantali | 2416,00 | 162,06 | | 355,00 | | 2933,06 | | 5,5 % | | 3 086,67 | | **6019,73** | |
| Nousiainen | 744,00 | 41,72 | | 91,00 | | 876,72 | | 1,4 % | | 794,63 | | **1671,35** | |
| Paimio | 1672,00 | 91,18 | | 200,00 | | 1963,18 | | 3,1 % | | 1 736,66 | | **3699,84** | |
| Pyhäranta | 476,00 | 18,93 | | 42,00 | | 536,93 | | 0,6 % | | 360,58 | | **897,51** | |
| Raisio | 2673,00 | 211,45 | | 464,00 | | 3348,45 | | 7,1 % | | 4 027,57 | | **7376,02** | |
| Rusko | 903,00 | 50,85 | | 112,00 | | 1065,85 | | 1,7 % | | 968,60 | | **2034,45** | |
| Sauvo | 611,00 | 26,11 | | 57,00 | | 694,11 | | 0,9 % | | 497,34 | | **1191,45** | |
| Taivassalo | 341,00 | 14,48 | | 32,00 | | 387,48 | | 0,5 % | | 275,81 | | **663,29** | |
| Turku | 8883,00 | 1551,56 | | 3403,00 | | 13837,56 | | 52,2 % | | 29 552,48 | | **43390,04** | |
| Uusikaupunki | 2416,00 | 133,43 | | 293,00 | | 2842,43 | | 4,5 % | | 2 541,46 | | **5383,89** | |
| Vehmaa | 476,00 | 20,01 | | 44,00 | | 540,01 | | 0,7 % | | 381,08 | | **921,09** | |
|  |  |  | |  | |  | |  | |  | | **97577,75** | |